ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 24ης Απριλίου 1997 σχετικά με τη χορήγηση απαλλαγής στο Διοικητικό Συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης όσον αφορά την εκτέλεση του προϋπολογισμού του για το οικονομικό έτος 1995 (97/387/ΕΚ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- έχοντας υπόψη τη συνθήκη για την ίδρυση των Ευρωπαϊκών Κοινοτήτων, και ιδίως το άρθρο 206,

- έχοντας υπόψη τους λογαριασμούς του Ευρωπαϊκού Κέντρου για την Ανάπτυξη της Επαγγελματικής Κατάρτισης και την έκθεση του Ελεγκτικού Συνεδρίου για το θέμα αυτό (C4-0052/95),

- έχοντας υπόψη τη σύσταση του Συμβουλίου της 17ης Απριλίου 1997 (C4-0177/97),

- έχοντας υπόψη το ψήφισμά του της 17ης Απριλίου 1996 με το οποίο ενημερώνει το διοικητικό συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης (CEDEFOP) σχετικά με τους λόγους για τους οποίους δεν μπορεί να χορηγηθεί η απαλλαγή ως προς την εκτέλεση του προϋπολογισμού του για το οικονομικό έτος 1994 (1),

- έχοντας υπόψη την έκθεση της επιτροπής ελέγχου του προϋπολογισμού (A4-0138/97),

1. σημειώνει τα ακόλουθα στοιχεία των λογαριασμών του Ευρωπαϊκού Κέντρου για την Ανάπτυξη της Επαγγελματικής Κατάρτισης:

>ΘΕΣΗ ΠΗΝΑΚΑ>

2. χορηγεί απαλλαγή στο διοικητικό συμβούλιο του Ευρωπαϊκού Κέντρου για την Ανάπτυξη της Επαγγελματικής Κατάρτισης όσον αφορά την εκτέλεση του προϋπολογισμού του για το οικονομικό έτος 1995.

Ο Γενικός Γραμματέας

Julian PRIESTLEY

Ο Πρόεδρος

Josι Marνa GIL-ROBLES

(1) ΕΕ αριθ. C 141 της 13. 5. 1996, σ. 125.

ΨΗΦΙΣΜΑ που περιέχει τις παρατηρήσεις οι οποίες αποτελούν τμήμα των αποφάσεων για τη χορήγηση απαλλαγής στο διοικητικό συμβούλιο του Ευρωπαϊκού Κέντρου για τη Ανάπτυξη της Επαγγελματικής Κατάρτισης (Θεσσαλονίκη) όσον αφορά την εκτέλεση των προϋπολογισμών του για τα οικονομικά έτη 1994 και 1995

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- έχοντας υπόψη τη συνθήκη για την ίδρυση των Ευρωπαϊκών Κοινοτήτων, και ιδίως το άρθρο 206,

- έχοντας υπόψη τους λογαριασμούς του Ευρωπαϊκού Κέντρου για τη Ανάπτυξη της Επαγγελματικής Κατάρτισης και την έκθεση του Ελεγκτικού Συνεδρίου σχετικά με το θέμα αυτό για το 1994 (C4-0564/95) και για το 1995 (C4-0052/97),

- έχοντας υπόψη τις συστάσεις του Συμβουλίου της 11ης Μαρτίου 1996 (C4-0196/96) και της 17ης Απριλίου 1997 (C4-0177/97),

- έχοντας υπόψη το ψήφισμά του της 17ης Απριλίου 1996 με το οποίο ενημερώνει το διοικητικό συμβούλιο του Ευρωπαϊκού Κέντρου για τη Ανάπτυξη της Επαγγελματικής Κατάρτισης (CEDEFOP) σχετικά με τους λόγους για τους οποίους δεν μπορεί να χορηγηθεί η απαλλαγή ως προς την εκτέλεση του προϋπολογισμού του για το οικονομικό έτος 1994 (1),

- έχοντας υπόψη την έκθεση της επιτροπής ελέγχου του προϋπολογισμού (Α4-0138/97),

Α. λαμβάνοντας υπόψη ότι, με απόφαση του Ευρωπαϊκού Συμβουλίου, το 1995 το Ευρωπαϊκό Κέντρο για την Ανάπτυξη της Επαγγελματικής Κατάρτισης μετέφερε την έδρα του από το Βερολίνο στη Θεσσαλονίκη,

Β. λαμβάνοντας υπόψη ότι το Ευρωπαϊκό Κοινοβούλιο, το Συμβούλιο και η Επιτροπή εξέφρασαν την επιθυμία όπως το CEDEFOP λάβει όλα τα απαραίτητα μέτρα, προκειμένου να διασφαλίσει μια κοινωνικώς αποδεκτή μεταχείριση του προσωπικού του στο πλαίσιο της μεταφοράς αυτής,

Γ. λαμβάνοντας υπόψη ότι το ελληνικό κράτος ανέλαβε το 1995 να παράσχει την κατάλληλη προσωρινή και στη συνέχεια μόνιμη εγκατάσταση για το CEDEFOP στην ευρύτερη περιφέρεια Θεσσαλονίκης,

Δ. λαμβάνοντας υπόψη ότι η επιτροπή ελέγχου του προϋπολογισμού και η επιτροπή απασχόλησης και κοινωνικών υποθέσεων, στο πλαίσιο των ξεχωριστών αρμοδιοτήτων τους, εξέτασαν το βαθμό στον οποίο το CEDEFOP έχει εκπληρώσει τους όρους που αναφέρονται στην προσωρινή έκθεση για την αναβολή της απαλλαγής για το οικονομικό έτος 1994,

Ζητήματα διαχείρισης προσωπικού

1. σημειώνει και αποδέχεται την εγκυρότητα των παρατηρήσεων του Ελεγκτικού Συνεδρίου όσον αφορά τις ποικιλίες παρατυπίες που συνδέονται με τις διαδικασίες πρόσληψης που ακολουθήθηκαν στην προσπάθεια να εφαρμοσθούν οι διατάξεις της συμφωνίας-πλαισίου μεταξύ προσωπικού και διοίκησης του Κέντρου 7 θεωρεί, ωστόσο, ότι οι περισσότερες από τις διαπιστωθείσες παρατυπίες οφείλονται στην ακαταλληλότητα των διαδικασιών αυτών, στις έκτακτες περιστάσεις τις οποίες αντιμετώπισε το CEDEFOP, καθώς και στην ανυπαρξία καταλληλότερων εναλλακτικών διατάξεων 7

2. επισημαίνει ότι οι σημαντικότερες δυσχέρειες του προσωπικού θα πρέπει να επιλυθούν το αργότερο το 1997 7 καλεί το Κέντρο και την Επιτροπή να προβούν σε όσες λογικές ad hoc ρυθμίσεις επί ατόμων είναι απαραίτητες για να επιτευχθεί πλήρης στελέχωση στη Θεσσαλονίκη έως τα τέλη του 1997 και, εάν κριθεί αναγκαίο, να εφαρμόσουν αυστηρά τους όρους της συμφωνίας-πλαισίου επί ειδικών περιπτώσεων 7

3. στο πλαίσιο αυτό θεωρεί ότι η προσέγγιση των σημαντικών προβλημάτων του προσωπικού του Ευρωπαϊκού Κέντρου για την Ανάπτυξη της Επαγγελματικής Κατάρτισης την οποία επιχειρεί η Επιτροπή στην πρόσφατη επιστολή της σχετικά μ' αυτό το θέμα είναι άκρως υπηρεσιακή και άτεγκτη και δεν προσφέρει πρακτική λύση στα προβλήματα αυτά 7 καλεί, συνεπώς, την Επιτροπή να τηρήσει τη δέσμευση που ανέλαβε και να ασχοληθεί με τα πρόσωπα που εθίγησαν από την αναγκαστική μετακίνηση του Ιδρύματος επί προσωπικής βάσεως 7

4. πιστεύει ότι οι δυσκολίες όσον αφορά την επίτευξη πλήρους στελέχωσης στη νέα έδρα του Κέντρου και τα προβλήματα κινήτρων προς το προσωπικό, μετά τη μεταφορά στη Θεσσαλονίκη το 1994/95, μείωσαν σοβαρά τη δυνατότητα του CEDEFOP να εκτελέσει το πρόγραμμα εργασίας του και την ικανότητά του να ανταποκριθεί σε υγιή κριτήρια οικονομικής διαχείρισης 7

5. υπενθυμίζει στο Κέντρο ότι θα πρέπει να προσαρμόσει τις μελλοντικές του πρακτικές απασχόλησης σε αυτές των άλλων αποκεντρωμένων υπηρεσιών της Κοινότητας, αποδέχεται όμως παράλληλα ότι, λόγω περιστάσεων, είναι αναπόφευκτη μια μεταβατική περίοδος κατά τη διάρκεια της οποίας το προσωπικό θα απασχολείται βάσει διαφορετικών συμβάσεων 7

Κτιριακά ζητήματα

6. εκφράζει την ανησυχία του για τον ασυνήθη χαρακτήρα της συμφωνίας για την κατασκευή και αγορά κτιρίων που συνήφθη μεταξύ του CEDEFOP και του ελληνικού κράτους, όχι διότι αποτελεί κατ' ανάγκην οικονομικώς ατυχή διακανονισμό, αλλά διότι η έλλειψη διαφάνειας που ενέχουν οι όροι της συμφωνίας δεν αρμόζει σε μια συμφωνία που περιλαμβάνει τη χρήση κονδυλίων από τον προϋπολογισμό της ΕΚ 7

7. εκφράζει επίσης την ανησυχία του διότι το CEDEFOP έχει προκαταβάλει το ήμισυ της προβλεπόμενης τιμής αγοράς των νέων του γραφείων, προτού να αρχίσει η κατασκευή τους, και θα καταβάλει ακόμη ένα τέταρτο σε ένα εξαιρετικά πρώιμο στάδιο των εργασιών, χωρίς να υπάρχει οιαδήποτε ρητή διάταξη στη συμφωνία σχετικά με τη χρήση των τόκων που εισπράττονται επί των προκαταβολών 7

8. ζητεί από το CEDEFOP, ασκώντας το συμβασιακό δικαίωμά του για πρόσβαση στα έγγραφα βάσει του άρθρου 4 της συμφωνίας με το ελληνικό κράτος, να υποβάλλει ανά εξάμηνο έκθεση προς το Ευρωπαϊκό Κοινοβούλιο, αρχής γενομένης από τις 30 Ιουνίου 1997, σχετικά με την πρόοδο των κατασκευαστικών εργασιών για το νέο κτίριο, διευκρινίζοντας ειδικότερα την αξία των εκτελούμενων εργασιών 7

9. ζητεί επίσης από το CEDEFOP να παράσχει λεπτομέρειες του μηχανισμού με τον οποίο θα προσδιορισθεί το τελικό κατασκευαστικό κόστος των νέων του γραφείων βάσει των όρων της κατασκευαστικής σύμβασης 7 εάν δεν υπάρχει ακόμη σαφής ρύθμιση σχετικα με το θέμα αυτό, καλεί το CEDEFOP να συνάψει το ταχύτερο δυνατόν κατάλληλη συμφωνία 7

10. επισημαίνει με έμφαση ότι οι παρατηρήσεις της παρούσας έκθεσης αποτελούν ζητήματα αρχής και αφορούν τη φύση της κατασκευαστικής σύμβασης καθ' εαυτήν 7 ουδόλως υπονομεύουν την πλήρη πεποίθηση του Κοινοβουλίου ότι το συγκεκριμένο κράτος μέλος θα εκπληρώσει όλες τις υποχρεώσεις του προς το CEDEFOP 7

Ζητήματα πολιτικής

11. θεωρεί ότι το Κέντρο ανταποκρίθηκε θετικά στην έκκληση του Κοινοβουλίου προς το CEDEFOP:

- να παράσχει προϊόντα ποιότητος που να ανταποκρίνονται στις ανάγκες των πελατών του

και

- να διαδραματίσει σαφή και συνεπή ρόλο στο πλαίσιο των πολιτικών της Ευρωπαϊκής Κοινότητας στον τομέα της επαγγελματικής κατάρτισης 7

12. καλεί το Κέντρο να διαδίδει σε τακτική βάση προς τα άλλα όργανα της Ευρωπαϊκής Ένωσης πληροφορίες επί των δραστηριοτήτων του 7

Γενική παρατήρηση

13. θεωρεί ότι το CEDEFOP διήλθε μια περίοδο εντονότατης αποδιοργάνωσης, η οποία έθεσε σε κίνδυνο την ικανότητά του να εκπληρώσει αποτελεσματικά τα καθήκοντά του 7 σημειώνει, ωστόσο, ότι η τελική ευθύνη για την αποδιοργάνωση αυτή και τις ζημίες που προκάλεσε δεν μπορεί να καταλογισθεί στο CEDEFOP, αλλά ανήκει στο Ευρωπαϊκό Συμβούλιο 7 πιστεύει ότι, υπό εξαιρετικά δυσμενείς συνθήκες και χωρίς οιαδήποτε σημαντική πρακτική βοήθεια έξωθεν, το διοικητικό συμβούλιο του Κέντρου αντέδρασε ατελώς, πράγμα όμως το οποίο ήταν αναμενόμενο 7 θεωρεί, ωστόσο, ότι είναι πλέον καιρός να παραμερισθούν τα προβλήματα που είχε το CEDEFOP κατά το παρελθόν και αναμένει ότι εφεξής το Κέντρο θα εφαρμόσει το ίδιο επίπεδο αυστηρότητας στην οικονομική του διαχείριση με αυτό που απαιτείται από τις άλλες υπηρεσίες 7

14. αναθέτει στον Πρόεδρό του να διαβιβάσει το παρόν ψήφισμα και τις δύο αποφάσεις απαλλαγής στο Ευρωπαϊκό Κέντρο για την Ανάπτυξη της Επαγγελματικής Κατάρτισης, στο Ελεγκτικό Συνέδριο, στην Επιτροπή και στο Συμβούλιο και να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων (σειρά L).

(1) ΕΕ αριθ. C 141 της 13. 5. 1996, σ. 125.